**Meqan Nikol Kankanın qətli** (7 dekabr 1986 – 29 iyul 1994) — ABŞ-nin Nyu-Cersi ştatı, Merser qraflığı, Hamilton qəsəbəsində baş verən cinayət. Yeddi yaşlı qız öz qonşusu Cessi Timmendekvas tərəfindən təcavüz edilərək öldürüldü. Cinayət bütün ölkənin diqqətini çəkdi və nəticədə hüquq-mühafizə orqanlarından qeydiyyata alınmış seksual cinayətkarların harada olması ilə bağlı təfərrüatları açıqlamağı tələb edən "Meqan qanunu"nun tətbiqinə səbəb oldu. Timmendekvas 1997-ci ildə Kankanın qətlinə görə məhkum edildi.

O, ölümcül inyeksiya ilə ölüm hökmünə məhkum edildi, lakin 2007-ci ildə Nyu-Cersidə edam cəzası ləğv edildikdən sonra ölüm hökmü şərti olaraq ömürlük cəzaya dəyişdirildi.

Cessi Timmendekvas
------------------

Cessi K. Timmendekvas (d.15 aprel 1961) gənc qızlara cinsi təcavüzə görə əvvəllər iki dəfə məhkum edilmişdi. 1979-cu ildə o, Nyu-Cersi ştatının Piskatauey qəsəbəsində beş yaşlı qıza təcavüzə cəhddə günahını etiraf etdi. Ona şərti cəza verildi və o, doqquz ay Middlesex Adult Correctional Mərkəzinə göndərildi. 1981-ci ildə Timmendekvas yeddi yaşlı bir qıza təcavüz etməkdə təqsirini boynuna aldı və Nyu-Cersi ştatı, Aveneldə altı il müddətinə Yetkin Diaqnostik və Müalicə Mərkəzində (*ing.*  ADTC) həbs edildi.

Timmendekvasın mərkəzdə təklif olunan müalicə proqramında az iştirak etdiyi bildirildi. Onu müəssisədə müalicə edən bir terapevt onu vaxtının çox hissəsini yuxuda keçirən biri kimi təsvir etdi. Digər bir terapevt Timmendekvasın sonda başqa bir cinsi cinayət törədəcəyinə inandığını söylədi (qətl törədəcəyinə inanmasa da).

Cinayət və məhkəmə
------------------

Timmendekvas Meqaya təcavüz etdi və sonra onu kəmərlə boğaraq öldürdü. O, daha sonra onun cəsədini yaxınlıqdakı Mercer County parkında basdırdı. Ertəsi gün o, müstəntiqlərə hər şeyi etiraf etdi və polisi həmin yerə apardı.

Sübutlara qan ləkələri, saç və lif nümunələri, bununla birlikdə Timmendekvasın əlinin üstündə Meqanın dişlərinə uyğun bir dişlək izi daxildir. Məhkəmə Timmendekvası ölüm hökmünə məhkum etdi və hökm apelyasiya qərarı ilə Nyu-Cersi Ali Məhkəməsi tərəfindən qüvvədə saxlanıldı.

Timmendekvas Nyu Cersi Qanunverici orqanı ölüm hökmünü ləğv edənə qədər, 17 dekabr 2017-ci il tarixinə qədər Nyu Cersi Ölüm Sırasında qaldı. Qadağanın nəticəsi olaraq, Timmendekvasın cəzası şərti azadlıqdan məhrum etmə cəzası olmadan həbsxanada ömürlük həbs cəzasına dəyişdirildi.

Meqan qanunu
------------

Cinayətdən bir ay sonra Nyu-Cersi Baş Məclisi Assambleya üzvü Pol Kramer tərəfindən təklif olunan, seksual cinayətkarların qeydiyyatını tələb edən bir sıra qanun layihələrini qəbul etdi.

Fond
----

Meqan Nikol Kanka Fondu Meqan Kankanın ailəsi tərəfindən uşaqlara qarşı cinayətlərin qarşısını almaq məqsədilə təsis edilən qeyri-kommersiya xeyriyyə təşkilatıdır.

İstinadlar
----------

1. ↑  Shapiro, Rich. "Arxivləşdirilib 2018-10-12 at the Wayback Machine." *New York Daily News*. 27 iyul 2014. İstifadə tarixi 11 aprel 2018.
2. 1 2  *Glaberson, William.* "STRANGER ON THE BLOCK -- At Center of 'Megan's Law' Case, a Man No One Could Reach" (ingilis). The New York Times. 28 may 2006. 4 aprel 2009 tarixində arxivləşdirilib. İstifadə tarixi: 30 sentyabr 2009.
3. 1 2  *Glaberson, William.* "Man at Heart of Megan's Law Convicted of Her Grisly Murder" (ingilis). The New York Times. 31 may 1997. 4 aprel 2009 tarixində arxivləşdirilib. İstifadə tarixi: 30 sentyabr 2009.
4. ↑  *Peterson, Iver.* "Death Penalty Is Upheld in 'Megan' Case" (ingilis). The New York Times. 2 fevral 2001. 19 dekabr 2018 tarixində arxivləşdirilib. İstifadə tarixi: 30 sentyabr 2009.
5. ↑  "New Jersey lawmakers vote to abolish death penalty" (ingilis). CNN. 15 dekabr 2007 tarixində arxivləşdirilib. İstifadə tarixi: 12 aprel 2014.
6. ↑  *Mears, Bill.* "New Jersey lawmakers vote to abolish death penalty" (ingilis). CNN. 15 dekabr 2007 tarixində arxivləşdirilib. İstifadə tarixi: 30 sentyabr 2009.
7. ↑  *McLarin, Kimberly J.* "Trenton Races To Pass Bills On Sex Abuse" (ingilis). The New York Times. 2 may 2014 tarixində arxivləşdirilib. İstifadə tarixi: 8 iyun 2010.

Xarici keçidlər
---------------

* Meqan Nikol Kanka Fondu